<p><b>SENSE LÍMITS</b></p> <p></p> <p><b>Torna Carmen Mola, l&apos;últim fenomen de la novel·la negra espanyola (250.000 lectors) i la seva autora més audaç i enigmàtica amb una entrega encara més revulsiva, violenta i sorprenent.</b></p> <p>«Ningú torna indemne de l&apos;infern.»</p> <p>És la nit del cap d&apos;any xinès, comença l&apos;any del porc. La Chesca, al capdavant de la Brigada d&apos;Anàlisi de Casos des de fa un any, ha quedat amb l&apos;Ángel Zárate, però a l&apos;últim moment aquest no s&apos;hi presenta. Tot i així, ella surt a divertir-se, coneix un home i passa la nit amb ell. L&apos;endemà al matí, tres individus se li planten al voltant del llit i una olor repulsiva de porc impregna el dormitori. Després d&apos;un dia sencer sense tenir notícies de la seva companya, els membres de la BAC comencen a buscar-la. Compten per a la recerca amb una ajuda inestimable: la de l&apos;Elena Blanco, que va deixar la policia després del daltabaixque va suposar el cas de la Xarxa Porpra, però és incapaç de donar l&apos;esquena a una amiga, encara que la gelosia pot jugar-li una mala passada. Molt aviat la brigada anirà entrellucant l&apos;horror, físic i moral, del qual la Chesca no és l&apos;única víctima.</p> <p>«A cada cas perdem un tros d&apos;ànima», diu l&apos;Elena al Zárate. A mesura que avancem en la lectura, fins i tot nosaltres podríem sentir el mateix.</p> <p><b>La crítica ha dit:</b><br />«Tots cauen rendits (qui l&apos;agafa no la deixa anar) davant la força i la intensitat d&apos;una història que no desmereix el millor noir de Pierre Lemaitre, comparteix elements amb Sandrone Dazieri i té com a protagonista una (sí, és una dona) detectiva d&apos;aquelles que fan època (i sèries).»<br />Inés Martín Rodrigo, <i>ABC</i></p> <p>«L&apos;Elena Ferrante espanyola? Carmen Mola irromp amb força en el panorama de la novel·la negra.»<br />Juan Carlos Galindo, <i>El País</i></p> <p>«Qui és Carmen Mola? Potser importa? Les seves novel·les atrapen amb una originalitat que ens sotmet i ens fa desitjar més, molt més, quan, horroritzats, ens adonem que estem ja en l&apos;última pàgina.»<br />Jordi Llobregat, director de València Negra</p> <p>«La novel·la negra o muta o s&apos;estanca. Carmen Mola, l&apos;escriptora mutant. El pitjor d&apos;ella, que no la pots convidar a un festival.»<br />Carlos Zanón, director de BCNegra</p> <p>«Sigui qui sigui, Mola s&apos;ha superat a si mateix/a.»<br />M. Rodríguez Rivero, <i>«Babelia» (El País)</i></p> <p>«Des de la primera pàgina, Carmen Mola, sigui qui sigui, demostra tenir una veu pròpia, i això, en el gènere negre i fora d&apos;aquest, ja és molt, potser la meitat de tot. O més.»<br />Lorenzo Silva, director de Getafe Negre</p> <p>«On estava amagada aquesta narradora?»<br />Ángel Del Carrer, director de Gijón Negro</p>